Diari Oficial de la Generalitat Valenciana


Sumari del DOGV 8453, del 28-12-2018 (2018/12268)

RESOLUCIÓ de 17 de desembre de 2018, de la Secretaria Autonòmica de Comunicació, per la qual s'autoritza l'arrendament de les llicències per a la prestació del servei de comunicació audiovisual de radiodifusió sonora en ones mètriques amb modulació de freqüència en les localitats de Benicàssim, 97.1 MHz, Borriana, 105.8 MHz i Castelló de la Plana, 91.2 MHz, titularitat de l'entitat Sociedad Española de Radiodifusión, SL, a l'entitat Radio Castellón, SA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8453

Data del DOGV
:   28-12-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/12553


Data del document
:   17-12-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * radiodifusió
    * empresa privada

RESOLUCIÓ de 17 de desembre de 2018, de la Secretaria Autonòmica de Comunicació, per la qual s'autoritza l'arrendament de les llicències per a la prestació del servei de comunicació audiovisual de radiodifusió sonora en ones mètriques amb modulació de freqüència en les localitats de Benicàssim, 97.1 MHz, Borriana, 105.8 MHz i Castelló de la Plana, 91.2 MHz, titularitat de l'entitat Sociedad Española de Radiodifusión, SL, a l'entitat Radio Castellón, SA. [2018/12313]  
  
Antecedents de fet  
Primer. La mercantil Sociedad Española de Radiodifusión, SL, és titular a la Comunitat Valenciana de les llicències per a la prestació del servei de comunicació audiovisual de radiodifusió sonora en ones mètriques amb modulació de freqüència,  
- En la localitat de Benicàssim, freqüència 97.1 MHz  
- En la localitat de Borriana, freqüència 105.8 MHz  
- En la localitat de Castelló de la Plana, freqüència 91.2 MHz  
Segon. Per mitjà d'escrit amb registre d'entrada en Presidència de la Generalitat, de 19 de juny de 2017, Sociedad Española de Radiodifusión, SL, i Radio Castellón, SA, sol·liciten a la Generalitat que autoritze l'arrendament de les tres llicències per a la prestació del servei de comunicació audiovisual de radiodifusió sonora en ones mètriques amb modulació de freqüència.  
Tercer. En data 14 de juliol de 2017, en virtut del que disposa l'article 39.4 del Reial decret 123/2017, de 24 de febrer, pel qual s'aprova el Reglament sobre l'ús del domini públic radioelèctric, per part de la Secretaria Autonòmica de Comunicació, es va sol·licitar a la Secretaria d'Estat per a la Societat de la Informació i l'Agenda Digital es tramitara l'autorització prevista en el mencionat article 39.4 del Reial decret 23/2017, de 24 de febrer.  
Quart. En escrit de data 19 d'octubre de 2017 de la direcció d'Àrea de Concessions, Autoritzacions i Taxes, es comunica que per a poder continuar la tramitació és necessària que s'aporte determinada documentació. En data 27 d'octubre de 2017, per part de la Secretaria Autonòmica de Comunicació es comunica a les entitats interessades que hauran d'aportar la documentació assenyalada per a poder continuar amb la tramitació. La mencionada documentació és presentada per part dels sol·licitants, en data 14 de novembre de 2017 a la Secretaria d'Estat per a la Societat de la Informació i l'Agenda Digital.  
  
Cinqué. En data 29 de gener de 2018, té entrada en el registre de Presidència de la Generalitat la Resolució de la Secretaria d'Estat per a la Societat de la informació i l'Agenda Digital per la qual s'atorga autorització prèvia per a l'arrendament de les concessions demanials «DGCS-8933320», «DGCS-8880643», «DGCS-8880244» annexes a les llicències per a la prestació del servei de comunicació audiovisual de radiodifusió sonora amb modulació de freqüència de Benicàssim, freqüència 97.1 MHz, Borriana 105.8 MHz i Castelló de la Plana 91.2 MHz, de Sociedad Española de Radiodifusión, SL, a favor de Radio Castellón, SA.  
Sisé. Com a continuació de la tramitació de l'expedient en data 6 de març de 2018 s'emet informe referent a la determinació de l'àmbit de cobertura corresponent a les freqüències 97.1 MHz, en Benicàssim, 105.8 MHz en Borriana i 91.2 MHz en Castelló per part de l'enginyer tècnic de telecomunicacions adscrit a la Direcció General de Comunicació de la Presidència de la Generalitat.  
  
Així mateix en data 23 d'abril es requereix a les entitats interessades la remissió de diversa documentació necessària per a poder realitzar l'autorització, la qual ha sigut completada en data 17 d'octubre de 2018.  
  
Seté. Consta en l'expedient:  
- Identificació de les persones físiques o jurídiques que participen en el negoci jurídic.  
- Certificació expedida per l'òrgan administratiu sobre l'estructura accionarial i les participacions significatives de l'entitat arrendatària, Radio Castellón, SA.  
- Informació del Registre Mercantil relativa als estatuts vigents de la persona jurídica.  
- Declaració responsable de l'arrendatària manifestant que compleix amb tots els requisits i límits establits en els articles 25 i 26 de la Llei 7/2010, de 31 de març, General de la Comunicació Audiovisual; no trobant-se incursa en cap de les prohibicions establides en article 37 de l'al·ludida Llei.  
- Declaració responsable de l'arrendatària manifestant que assumeix les condicions i compromisos associats al títol habilitant afectat, i que se subroga en les obligacions de l'anterior titular.  
- Declaració responsable de l'arrendatària manifestant que no supera els límits percentuals de llicències de radiodifusió establits en l'article 37 de la Llei 7/2010, de 31 de març, General de la Comunicació Audiovisual.  
- Declaració responsable relativa a no estar afectat per les prohibicions per a contractar, recollides en la normativa vigent de contractació pública.  
- Declaració responsable relativa a trobar-se al corrent en el compliment de les obligacions tributàries amb l'Administració estatal i amb l'Administració de la Generalitat així com amb la Seguretat Social, així com certificacions acreditatives de trobar-se al corrent de les obligacions tributàries amb la Seguretat Social, l'Agència Tributària Estatal i la Hisenda Autonòmica Valenciana.  
- Declaració responsable d'estar donada d'alta en l'Impost d'Activitats Econòmiques corresponent als serveis de radiodifusió, així com certificacions acreditatives.  
- Acreditació de l'ingrés corresponent a la taxes establides per a l'autorització d'arrendaments i altres negocis jurídics relacionats amb llicències de comunicació audiovisual.  
  
Fonaments de dret  
Primer. L'article 29 de la Llei 7/2010, de 31 de març, General de la Comunicació Audiovisual, estableix que la celebració de negocis jurídics l'objecte de la qual siga una llicència de comunicació audiovisual requerirà autorització prèvia de l'autoritat audiovisual competent. Aquesta autorització només podrà ser denegada quan el sol·licitant no acredite el compliment de totes les condicions legalment establides per a la seua obtenció o no se subrogue en les obligacions de l'anterior titular. A més, la transmissió requereix que hagen transcorregut almenys dos anys des de l'adjudicació inicial del títol habilitant així com el compliment de l'oferta per mitjà de la qual es va obtenir l'adjudicació.  
  
Segon. Els articles 25 i 26 de la Llei 7/2010, de 31 de març, General de la Comunicació Audiovisual estableixen els requisits i limitacions per a ser titular d'una llicència de comunicació audiovisual. D'altra banda l'article 37 de la mencionada Llei 7/2010, de 31 de març, disposa les garanties per a l'existència de pluralisme en el mercat audiovisual televisiu.  
Tal com s'ha exposat en els antecedents de fet sext i seté s'ha emès informe al respecte per personal tècnic adscrit a la Direcció General de Comunicació de la Presidència de la Generalitat, i consten en l'expedient declaracions responsables respecte del seu compliment.  
  
Tercer. L'article 23 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, estableix el següent:  
  
«1. Les llicències regulades en aquest capítol podran ser objecte de negocis jurídics, que s'ajustaran al que preveu la Llei 7/2010, de 31 de març, i requeriran autorització de l'òrgan competent en matèria de comunicació audiovisual de la Generalitat.  
2. Aquesta autorització només podrà ser denegada quan la persona física o jurídica sol·licitant no acredite el compliment de totes les condicions legalment establides per a la seua obtenció o no se subrogue en les obligacions de l'anterior persona titular.  
3. La sol·licitud d'autorització es presentarà i serà tramitada en un termini màxim de 6 mesos, d'acord amb els requisits i al procediment establit en la normativa de desplegament d'aquest decret.  
4. En tot cas, haurà de quedar garantit el pluralisme i la lliure concurrència, amb l'objecte de previndre situacions de concentració de mitjans i abús de posició dominant, d'acord amb el que preveu la normativa vigent.»  
Quart. L'article 39.4 del Reial decret 123/2017, de 24 de febrer, pel qual s'aprova el Reglament sobre l'ús del domini públic radioelèctric, estableix el següent:  
«4. L'autorització dels negocis jurídics de transmissió o arrendament sobre llicències de comunicació audiovisual pels òrgans de l'Estat o de les comunitats autònomes, competents en material audiovisual, requerirà amb caràcter previ l'autorització per la Secretaria d'Estat per a la Societat de la Informació i l'Agenda Digital pel que fa a la transmissió o cessió de la concessió de domini públic radioelèctric annex al títol habilitant audiovisual, en els termes que preveu el títol VI d'aquest reglament.»  
Tal com s'ha exposat en l'antecedent de fet quint, consta en l'expedient Resolució de la Secretaria d'Estat per a la Societat de la Informació i l'Agenda Digital per la qual s'atorga autorització prèvia per a la transferència de les concessions demanials corresponent de Sociedad Española de Radiodifusión, SL, a favor de Radio Castellón, SA.  
Cinqué. La disposició transitòria primera de la Llei 10/2018, de 18 de maig, de la Generalitat, de creació del Consell de l'Audiovisual de la Comunitat Valenciana (CACV), disposa el següent:  
«Fins que no es pose en funcionament el Consell de l'Audiovisual de la Comunitat Valenciana, l'òrgan competent en matèria audiovisual de la Generalitat serà la Secretaria Autonòmica de Comunicació.»  
Queda acreditat en l'expedient que l'entitat arrendatària reuneix els requisits legals per a ser titular de les llicències, se subroga en les obligacions de l'actual titular, i han transcorregut més de dos anys des de l'adjudicació inicial del títol habilitant.  
  
D'acord amb allò que s'ha exposat en els anteriors antecedents de fet i fonaments de dret, resolc:  
  
Primer  
Autoritzar l'arrendament de les tres llicències per a la prestació del servei de comunicació audiovisual de radiodifusió sonora en ones mètriques amb modulació de freqüència, en la localitat de Benicàssim, freqüència 97.1 MHz, en la localitat de Borriana, freqüència 105.81 MHz, i en la localitat de Castelló de la Plana, freqüència 91.2 MHz, entre les entitats Sociedad Española de Radiodifusión, SL, i Radio Castellón, SA.  
  
L'arrendament autoritzat no implicarà alteració de les condicions tècniques aprovades al seu dia i suposa, per a l'arrendatària, l'acatament de la normativa aplicable, tant estatal com autonòmica. En particular, està prohibit en tot cas el subarrendament de les llicències.  
  
Segon  
L'entitat arrendatària, Radio Castellón, SA, se subroga en totes les obligacions de l'entitat arrendadora, Sociedad Española de Radiodifusión, SL. L'autorització està condicionada al compliment de l'oferta per mitjà de la qual es va obtenir l'adjudicació de la concessió, posteriorment transformada en llicència.  
  
Tercer  
El negoci jurídic, degudament formalitzat, haurà de notificar-se a aquesta Secretaria Autonòmica de Comunicació, que al seu torn ho notificarà a la Secretaria d'Estat per a la Societat de la Informació i l'Agenda Digital.  
Contra la present resolució, que posa fi a la via administrativa es podrà interposar potestativament recurs de reposició davant del secretari autonòmic de Comunicació, en el termini d'un mes comptat des de l'endemà de la notificació, de conformitat amb el que preveuen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la notificació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
  
València, 17 de desembre de 2018.- El secretari autonòmic de Comunicació: José María Vidal Beltrán.